
2023 m. birželio 16 d.
Šilutė

	1. Parengto projekto tikslai ir uždaviniai.

	[bookmark: _GoBack]Perduoti Šilutės r. Vainuto gimnazijai, juridinio asmens kodas 190697735, patikėjimo teise valdyti, naudoti ir disponuoti juo Savivaldybei nuosavybės teise priklausantį Šilutės r. sav., Katyčiuose, Šilutės g. 5, esantį nekilnojamąjį turtą nuostatuose numatytai veiklai vykdyti: pastato-mokyklos su ikimokyklinio ugdymo grupės patalpomis 3415,46 kv. m ploto dalį (unikalus numeris 8899-7003-1010, bendras plotas 4874,07 kv. m, perduodamų patalpų pažymėjimai plane: 1-2,  1-3, 1-43, 1-45, 1-46, nuo 1-48 iki 1-74, nuo 1-76 iki 1-78, nuo 2-1 iki 2-21, nuo 3-1 iki 3-12, nuo 4-1 iki 4-15, nuo R-1 iki R-8, 36,43 kv. m iš patalpos  R-10, nuo R-15 iki R-18, R-24, R-25, 22,63 kv. m iš patalpos R-26, R-27, R-28, R-29, perduodamų patalpų plotas 3347,43 kv. m, su bendro naudojimo patalpa, kurios pažymėjimas plane: 1-1, perduodamas plotas 68,03 kv. m, visas perduodamas plotas 3415,46 kv. m); aikštelę (unikalus numeris 4400-2971-8190); kiemo aikštelę (unikalus numeris 4400-2971-8178); stadioną (unikalus numeris 4400-2971-8201).

	2. Kaip šiuo metu yra sureguliuoti projekte aptarti klausimai.

	Vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, išimtinė savivaldybės tarybos kompetencija yra: sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose..
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 12 straipsnio 1 dalimi, Savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalimi,  Savivaldybių turtą patikėjimo teise valdo, naudoja ir disponuoja juo savivaldybių institucijos, įstaigos ir organizacijos, savivaldybių įmonės pagal įstatymus savivaldybių tarybų sprendimuose nustatyta tvarka. Šioje dalyje nurodyti savivaldybių turto patikėjimo teisės subjektai turi teisę priimti sprendimus, susijusius su savivaldybių turto valdymu, naudojimu ir disponavimu juo, išskyrus sprendimus, susijusius su šio turto perleidimu kitų asmenų nuosavybėn ar su daiktinių teisių suvaržymu, jeigu kiti įstatymai nenustato kitaip.

	3. Kokių pozityvių rezultatų laukiama.

	Šilutės r. Vainuto gimnazijai bus perduotas nekilnojamasis turtas, reikalingas nuostatuose numatytai veiklai vykdyti.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Pripažįstamas netekusiu galios Šilutės rajono savivaldybės tarybos 2021 m. rugsėjo 30 d. sprendimo Nr. T1-810 „Dėl nekilnojamojo turto perdavimo patikėjimo teise Šilutės rajono savivaldybės biudžetinėms įstaigoms“ 1.4 punktas. Kolegijos ar mero priimamų aktų nereikia.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinio vertinimo atlikti nereikia.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Šilutės rajono savivaldybės tarybos 2022-04-28 sprendimas Nr. T1-1009 „Dėl biudžetinės įstaigos Šilutės r. Katyčių pagrindinės mokyklos reorganizavimo“.

	8. Projekto autorius ar autorių grupė.

	 Daiva Thumat, Ūkio skyriaus vyriausioji specialistė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Šilutės r. Vainuto gimnazijai, juridinio asmens kodas 190697735, patikėjimo teise valdyti, naudoti ir disponuoti juo , Šilutės r. sav., Katyčiuose, Šilutės g. 5. 

	10. Kiti, autorių nuomone, reikalingi pagrindimai ir paaiškinimai.

	Papildoma medžiaga pridedama.





Ūkio skyriaus vyriausioji specialistė   				    Daiva Thumat

